Amfimachos (syn Kteata)

Amfimachos ( – Amfimachos) je v gréckej mytológii syn KteataHomér, Iliada, 2,615-625. a Théroniky,Pausanias, Periégésis tés Hellados, 5,3,3. bol kráľ Élidy.

Vyčistenie chlievov élidského kráľa Augeia bola jedna z dvanástich úloh hrdinu Herakla. Túto úlohu dostal od mykénskeho kráľa Eurysthea, ktorému musel na príkaz najvyššieho boha Dia Herakles slúžiť a až po splnení úloh mohol dosianúť slobodu. Herakles si niečo chcel aj zarobiť, preto si vyžiadal od Augeia odmenu desať percent ustajneného dobytka. Augeias súhlasil, ale po splnení úlohy mu odmenu odmietol dať. Neskôr, keď Herakles získal slobodu, vrátil sa, Augeia zabil a dosadil na trón Augiovho syna Fylea.Apollodoros, Bibliotheca, 2,7,2.

Podľa antického autora Pausania však Herakles Augeia nezabil. Augeias sa podľa neho dožil vysokého veku a trón v Élide po ňom zdedil syn Agasthenes, ktorý nevládol sám. Spolu s ním sa na vláde podieľali, Thalpios, syn Euryta a Amfimachos.

Amfimachos bol jedným z nápadníkov krásnej HelenyApollodoros, Bibliotheca, 3,10,8.Hyginus, Fabulae 81. a neskôr aj účasníkom trójskej vojny. K brehom Tróje doviedol z Élidy vojsko na desiatich lodiach.Hyginus, Fabulae 97.Pausanias, Periégésis tés Hellados, 5,3,4. Spolu s ním pred bránami Tróje bojovali aj ďalší významní Éliďania, Thalpios, Agasthenov syn Polyxenos a Dióres, syn Amarynkea. Amfimachos vo vojne padol rukou trójskeho princa Hektora.Homér, Iliada, 13,169-206. 

 Referencie a bibliografia 

 Pozri aj 
 Zoznam mýtických kráľov Élidy

Kategória:Postavy gréckej mytológie
Kategória:Trójska vojna
Kategória:Vládcovia Élidy